נייג'ל הייברס

נייג'ל אלן הייברס (באנגלית: Nigel Allan Havers; נולד ב-6 בנובמבר 1949) הוא שחקן אנגלי. תפקידיו הידועים ביותר הם כלורד אנדרו לינדזי בסרט "מרכבות האש" מ-1981, עליו היה מועמד לפרס באפטה, וכד"ר טום לטימר בסדרה הקומית הבריטית "אל תחכה לי". הוא גילם את הדמות 'לואיס ארצ'ר' באופרת הסבון הוותיקה "קורוניישן סטריט" בשנים 2009 ו-2010, וחזר להופיע בתפקיד זה ב-2012.

ביוגרפיה
נייג'ל הייברס נולד בלונדון, הוא בנו הצעיר של מייקל הייברס (לימים הברון הייברס). אביו היה עורך דין (בריסטר) נודע שהגן בהצלחה על מיק ג'אגר וקית' ריצ'רדס כשהואשמו בעבירות סמים ב-1967, וכן על היותו התובע הראשי במשפטו של פיטר סאטקליף (המוכר בכינוי "המרטש מיורקשייר") ב-1981. בשנת 1987 מונה מייקל הייברס ללורד צ'נסלור בממשלה השמרנית בבריטניה. דודתו מצד אביו, הברונית באטלר-סלוס (Butler-Sloss) הייתה האשה הראשונה שכיהנה כשופטת בבית הדין לערעורים. סבו, סיר ססיל הייברס, היה שופט בבית המשפט העליון, ואחיו פיליפ הייברס, בחר בקריירה משפטית והוא עורך דין (QC).

הייברס התחנך בבית הספר לאמנויות "Arts Educational School" בלונדון, בניגוד למסורת המשפחתית של לימודים בבית הספר איטון.

תחילת הקריירה שלו הייתה בסדרת דרמה "Mrs Dale's Diary" ששודרה ברדיו, בהמשך הצטרף ללהקת התיאטרון "פרוספקט תיאטר קומפני", הוא מתאר באוטוביוגרפיה שלו את עיסוקו אז בתיאטרון כמי ש"אוחז בחנית ומכין תה". אחר כך עבד עבור ג'יימי סימונדס. מגיל צעיר היה הייברס חביב הנשים, השחקן קנת' מור שהיה ידיד של אביו יעץ לו: "אם אתה מקסים, אינך צריך לבקש מהן לשכב אתך, הן יבקשו זאת ממך".

אחרי זמן מה של עבודה בתיאטרון, היה הייברס מחוסר עבודה במשחק והחל לעבוד עבור סוחר יין. תקופה זו הסתיימה כשחברתו דאז, קרוליין קוקס אשתו לעתיד, הציעה לו שיגורו ביחד. ב-1975 החל להופיע בטלוויזיה, הוא השתתף באחד הפרקים האחרונים של סדרת הטלוויזיה "על אדונים ומשרתים" בתפקיד פיטר דינמונט, אחד מחבריה של ג'ורג'ינה (לזלי אן דאון) שהשתתפו באחת ממסיבות שנות העשרים הסוערות.

תפקידו הראשון בקולנוע היה בסרט "האפיפיורית יוהנה" משנת 1972. הצלחתו הגדולה הייתה בתפקיד הראשי בסדרת הדרמה של ה-BBC, עיבוד לרומן "ניקולס ניקלבי" של צ'ארלס דיקנס, ב-1977. זמן קצר אחר כך השתתף בסדרה "A Horseman Riding By", סדרת דרמה נוספת של ה-BBC. כשהופיע בסרט זוכה האוסקר "מרכבות האש" ב-1981 כבר היה דמות מוכרת על מסכי הטלוויזיה בבריטניה. למרות שהופיע בסרטי קולנוע בולטים כמו "המעבר להודו" (1984) ו"אימפריית השמש" (1987), לא הפך לכוכב קולנוע והמשיך לככב בסדרת תפקידים בטלוויזיה.

בשנות השמונים כיכב במשך שנים אחדות בסדרה הקומית "אל תחכו לי" יחד עם טוני בריטון כשהם מגלמים אב ובן שניהם רופאים. ב-1986 השתתף במיני סדרה "הנסיכה הקטנה" יחד עם מורין ליפמן. להכרה רחבה זכה גם כשהופיע בפרסומות טלוויזיה ל"לוידס בנק" (Lloyds Bank). ב-2009 שיחק בסדרת הטלוויזיה האמריקאית "אחים ואחיות" ובסדרת הספין אוף של "דוקטור הו", "הרפתקאות שרה ג'יין". ב-2010 החל להופיע באופרת הסבון הבריטית "קורוניישן סטריט" בתפקיד לואיס ארצ'ר, והמשיך להופיע באותו תפקיד גם ב-2012.

בנובמבר 2010 השתתף הייברס בתוכנית הריאליטי "I'm a Celebrity...Get Me Out of Here!" (אני ידוען... תוציאו אותי מפה!), שהחלה ב-14 בנובמבר. הוא פרש ממנה שבוע אחרי השידור הראשון של התוכנית.

באוקטובר 2006 פרסם את האוטוביוגרפיה שלו "Playing with Fire". ביולי 2012 הגיש ברשת ITV את התוכנית "The Real Chariots of Fire", על הרצים שעל סיפורם מבוסס הסרט "מרכבות האש".

חיים אישיים
ב-1974 נשא לאישה את קרולין קוקס, ב-1977 נולדה בתם קייט. באמצע שנות השמונים היה להייברס רומן עם פולי ויליאמס, אחותו של חברו השחקן סיימון ויליאמס. הייברס כתב על הדיכאון שחווה כשניסה לבחור בין אשתו וביתו לבין פילגשו. ההחלטה התגבשה אצלו כשהיה בצילומי סרט הטלוויזיה "Naked Under Capricorn" באליס ספרינגס שבאוסטרליה. שנה אחר כך התחתן עם פולי ויליאמס. היא נפטרה מסרטן ב-24 ביוני 2004.

ב-8 ביוני 2007 התחתן בשלישית. הוא התחתן בניו יורק עם ג'ורג'יאנה ברונפמן אשתו לשעבר של אדגר ברונפמן (האב).

פילמוגרפיה
קולנוע
 שנה שם שם באנגלית תפקיד הערות 1972 האפיפיורית יוהנה Pope Joan נזיר צעיר 1977 The Haunting of Julia סוכן נדל"ן 1978 רציחות קטנות של אשפי מטבח גדולים Too Many Chefs Counterman 1979 Birth of the Beatles ג'ורג' מרטין סרט טלוויזיה 1981 מרכבות האש Chariots of Fire לורד אנדרו לינדזי 1984 המעבר להודו A Passage to India רוני 1985 Burke & Wills ויליאם ג'ון ויליס 1986 שריקה ברוח The Whistle Blower בוב ג'ונס 1987 אימפריית השמש Empire of the Sun ד"ר רולינס 1989 היה שלום המלך Farewell to the King בוטניקאי 1990 ימים שקטים בקלישי Quiet Days in Clichy אלפרד פרלס 1996 Element of Doubt ריצ'רד 1999 Paradise Lost הופסטטר 2004 החיים על פי פיטר סלרס The Life and Death of Peter Sellers דייוויד ניבן 2006 פנלופה Penelope מר ונדרמן 2010 The Crucible פלשקריפ 2020 The Naughty Boys מייקל מונטגיו-סקוט

טלוויזיה
 שנה שם שם באנגלית תפקיד הערות 1971 על אדונים ומשרתים Upstairs, Downstairs פיטר דינמונט בפרק "Joke Over" 1973 Shabby Tiger טובי סקריבן בפרק "	A Wife in Water Colours" 1976 The Glittering Prizes דניס פורסון סדרת טלוויזיה (3 פרקים) 1977 ניקולס ניקלבי Nicholas Nickleby ניקולס ניקלבי תפקיד ראשי1978 מטבעות מן השמיים Pennies from Heaven קונרד בייקר בפרק "Down Sunnyside Lane" An Englishman's Castle מארק אינגרם סדרת טלוויזיה (3 פרקים) A Horseman Riding By פול קרדוק סדרת טלוויזיה (12 פרקים) 1979 רמפול Rumpole of the Bailey רונלד רנסום בפרק "Rumpole and the Course of True Love" 1981 Winston Churchill: The Wilderness Years רנדולף צ'רצ'יל סדרת טלוויזיה (8 פרקים) 1983–1990 אל תחכה לי Don't Wait Up ד"ר טום לטימר סדרת טלוויזיה - כל הפרקים 1984 זרים ואחים Strangers and Brothers רוי קאלוורט סדרת טלוויזיה (4 פרקים)1985 Star Quality: Bon Voyage רודי ביוקנן A Different Kind of Love קלמנט 1986 Lord Elgin and Some Stones of No Value לורד אלגין / טים1987 נסיכה קטנה A Little Princess קריספורד מיני-סדרה The Death of the Heart תומאס קוויין Hold the Dream ג'ים פיירלי סדרת טלוויזיה (פרק אחד) The Charmer ראלף ארנסט גורס 1989 Naked Under Capricorn דייווי מרינר 1990 קטעים עם פריי ולורי A Bit of Fry and Laurie פול אדינגטון סדרת טלוויזיה (פרק אחד)1991 The Private War of Lucinda Smith אדוארד A Slight Hitch סיימון Sleepers ג'רמי קאוורד / סרגיי רובלב מיני-סדרה גיבור מושלם A Perfect Hero יו פלמינג מיני-סדרה 1992–1993 The Good Guys גאי מקפדיין סדרת טלוויזיה - כל הפרקים1994 Red Eagle פיטר הוסק The Burning Season: The Chico Mendes Story סטיבן קיי Woof! אפלבי בפרק "Mr. Wonderful"1995 The Glass Virgin אדמונד לגראנג' מיני-סדרה Chiller אוליבר חלקין בפרק "Prophecy" Liz: The Elizabeth Taylor Story מייקל וילדינג1996 Murder Most Horrid הארווי סטאפורד בפרק "Girl Friday" Strangers פיליפ בפרק "Touch"1997 Bridge of Time האלק The Heart Surgeon ד"ר אלכס מרסדן 1997–1999 דיינג'רפילד Dangerfield ד"ר ג'ונתן פייג' סדרת טלוויזיה (26 פרקים)2001 גנב וג'נטלמן The Gentleman Thief א.ג' ראפלס סרט טלוויזיה The Armando Iannucci Shows איווי וייטר בפרק "Mortality" 2002–2003 ילדות שנייה Manchild טרי סדרת טלוויזיה - כל הפרקים 2002 Murder in Mind ניקולס צ'דוויק QC בפרק "Flashback" 2004–2005 הממלכה הקטנה Little Britain מנהיג האופוזיציה סדרת טלוויזיה (2 פרקים) 2005 Born and Bred הנרי ויליאמסון סדרת טלוויזיה (3 פרקים) 2006 Open Wide פיטר הילמן 2009–2010 אחים ואחיות Brothers & Sisters רוג'ר גרנט עונה שלישית 2009–2011 Lunch Monkeys מייק סדרת טלוויזיה (12 פרקים) 2009 הרפתקאות שרה ג'יין The Sarah Jane Adventures פיטר דלטון סדרת טלוויזיה (2 פרקים) 2009–2010, 2012–2013,2018–2019 קורוניישן סטריט Coronation Street לואיס ארצ'ר סדרת טלוויזיה (182 פרקים) 2011 אחוזת דאונטון Downton Abbey לורד הפוורת' ספיישל חג המולד 2014–2017 The Life of Rock with Brian Pern טוני פבל סדרת טלוויזיה (9 פרקים) 2016 Comedy Playhouse דייוויד בפרק "Stop/Start" 2017–2018 בנידורם Benidorm סטנלי קין סדרת טלוויזיה (3 פרקים)2017 המופע של טרייסי אולמן Tracey Ullman's Show סר ריצ'רד אפלוורת' סדרת טלוויזיה (פרק אחד) Brian Pern: A Tribute טוני פבל Timewasters ד"ר יוג'ין ברת'ווייט בפרק "Good Kids, M.D.A City" דברים טובים יותר Better Things לסטר בפרק "White Rock" Murder on the Blackpool Express דוק2019 The Cockfields לארי סדרת טלוויזיה (2 פרקים) רציחות במידסומר Midsomer Murders אנדרו וילדר בפרק "The Point of Balance" 2020 כל היצורים גדולים כקטנים All Creatures Great and Small גנרל רנסום בפרק "Andante" 2021 למצוא את אליס Finding Alice רוג'ר סדרת טלוויזיה; 6 פרקים 2024 הג'נטלמנים (אנ') The Gentlemen הלורד וייטקרופט 2 פרקים

קישורים חיצוניים

הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים שנולדו ב-1951